बिटिआर हालाम गर्खा समाजनि आफादगिरि उत्तम प्रधाननि आफाद दैदेननायव बिस्थिबारखालि सिरां जिलानि गरुभासायाव कक्राझार आरो सिरां जिलानि माखासे मेलेमजिबिफोरखौ लानानै मोनसे मेल जानानै थाङो। बे मेलखौ आफादनि लेङाइ आफादगिरिआ बेखेवनाय बिबुंथिनि गेजजेरजों बिटिआर हालामआव जौगानायनि थाखय गर्खा समाजआ अराय रहेफाजब महरै खामनि मावलांगोन होनानै बुङो। लोगोसे गर्खा समाजनि बोसोनगिरि केवल खरका आरो माधब सेत्रिया  मेलनि गुबै बिथांखिफोरखौ गुवारै बेखेवसारनानै होनायनि गेजेरजों बुङो दि – जायखि दोलोआनो थायाथों मानो गर्खा समाजआ खोथा होनाय बादि गावसोरनि हारिनि मोजां जौगाथायनि थाखाय खामानि मावनायव माब्लाबाबो जिरायनानै थानाय नङा। आरो बिटिएडि मुंखौ सोलायनानै बिटिआर खामनायखौ गोसो गोथारै बरायनानै लानायजों लोगोसे गोजोननाय फोरमायनानै बुंबावदों दि- बिएसि समाव गर्खा समाजआव जेरैबादि जौगादोंमोन बिटिसि खुंथाइ फैनायनि उनाव बेफोर उल्था महर लादोंमोन। बेनिखायनो दा गोदानै दाफुंजानाय बिटिआर गोरोबथाया जोबोर मोजां जादों होननानै बेनि गेजेरजों गासैबो हारिनि सुबुंफोरा समान मोनथाय मोननायजों लोगोसे गर्खा समाजआबो अराय हेफाजाब होनायजों लोगोसे गावसोरनि हारिनि सुफुंख’नो हायै माखासे जेंनाखौ बोस्रांनो नाजागोन होननानै बुंथिदों।